CELEX: 32021D0490
Language: lv
Date: 2021-03-12 00:00:00
Title: Eiropas Centrālās bankas Lēmums (ES) 2021/490 (2021. gada 12. marts) par 2020. gada uzraudzības maksu kopējo summu (ECB/2021/8)

23.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 101/107
               
            
         EIROPAS CENTRĀLĀS BANKAS LĒMUMS (ES) 2021/490
         (2021. gada 12. marts)
         par 2020. gada uzraudzības maksu kopējo summu (ECB/2021/8)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 30. pantu,
         tā kā:
         
                     (1)
                  
                  
                     Stājoties spēkā Eiropas Centrālās bankas Regulai (ES) 2019/2155 (ECB/2019/37) (2), ar ko groza Eiropas Centrālās bankas Regulu (ES) Nr. 1163/2014 (ECB/2014/41) (3), Eiropas Centrālā banka (ECB), sākot ar 2020. gada uzraudzības maksas periodu, vairs nepieprasa gada uzraudzības maksu avansa maksājumu. Maksas tiek iekasētas tikai pēc attiecīgā uzraudzības maksas perioda beigām, kad noteiktas faktiskās gada izmaksas.
                  
               
                     (2)
                  
                  
                     Saskaņā ar Regulas (ES) Nr. 1163/2014 (ECB/2014/41) 5. panta 1. un 2. punktu no uzraudzītajām iestādēm iekasējamās gada uzraudzības maksas aprēķina, pamatojoties uz ECB gada izmaksām. Gada izmaksu summu nosaka, pamatojoties uz gada izdevumu summu, kuru veido ECB izdevumi attiecīgajā uzraudzības maksu periodā, kas tieši vai netieši saistīti ar tās uzraudzības uzdevumiem.
                  
               
                     (3)
                  
                  
                     Saskaņā ar Regulas (ES) Nr. 1163/2014 (ECB/2014/41) 8. pantu, lai aprēķinātu gada uzraudzības maksu, kuru maksā par nozīmīgām uzraudzītajām iestādēm un nozīmīgām uzraudzītajām grupām, mazāk nozīmīgām uzraudzītajām iestādēm un mazāk nozīmīgām uzraudzītajām grupām, gada izmaksas sadala, pamatojoties uz izmaksām, kas radušies attiecīgajām funkcijām, kuras veic nozīmīgu uzraudzīto iestāžu un nozīmīgu uzraudzīto grupu tiešu uzraudzību, un funkcijām, kuras veic mazāk nozīmīgu uzraudzīto iestāžu un mazāk nozīmīgu uzraudzīto grupu netiešu uzraudzību.
                  
               
                     (4)
                  
                  
                     Saskaņā ar Regulas (ES) Nr. 1163/2014 (ECB/2014/41) 5. panta 3. punktu iepriekšējo uzraudzības maksas periodu uzraudzības maksu summas, kas nebija iekasējamas, saskaņā ar 14. pantu saņemtos procentu maksājumus un noteiktas citas summas, kas saņemtas vai atlīdzinātas saskaņā ar minētās regulas 7. panta 3. punktu, ja tādas ir, arī jāņem vērā, nosakot gada izmaksas, Saskaņā ar pārejas noteikumiem 2020. gada uzraudzības maksas periodam, kas noteikti Regulas (ES) Nr. 1163/2014 (ECB/2014/41) 17.a pantā, jebkuru 2019. gada uzraudzības maksas perioda pārpalikumu vai deficītu, ko nosaka, atņemot faktiskās gada izmaksas, kas radušās par attiecīgo uzraudzības maksas periodu, no aplēstajām gada izmaksām, kuras iekasētas par attiecīgo uzraudzības maksas periodu, ņem vērā, nosakot 2020. gada uzraudzības maksas perioda gada izmaksas.
                  
               
                     (5)
                  
                  
                     Atbilstoši Regulas (ES) Nr. 1163/2014 (ECB/2014/41) 5. panta 4. punktam četrus mēnešus pēc uzraudzības maksas perioda beigām gada uzraudzības maksu kopējo summu attiecībā uz uzraudzīto iestāžu un uzraudzīto grupu kategorijām par attiecīgo uzraudzības maksas periodu publicē ECB interneta vietnē,
                  
               IR PIEŅĒMUSI ŠO LĒMUMU.
         
            1. pants
            Definīcijas
            Šajā lēmumā lietotajiem terminiem ir Eiropas Centrālās bankas Regulā (ES) Nr. 468/2014 (ECB/2014/17) (4) un Regulā (ES) Nr. 1163/2014 (ECB/2014/41) definētā nozīme.
         
         
            2. pants
            2020. gada uzraudzības maksu kopējā summa
            
               1.   2020. gada uzraudzības maksu kopējā summa ir 514 314 706 EUR, un tā ir aprēķināta saskaņā ar pielikumu.
            
            
               2.   Katra uzraudzīto iestāžu un uzraudzīto grupu kategorija apmaksā tālāk minēto gada uzraudzības maksu kopējo summu:
               
                           a)
                        
                        
                           nozīmīgas uzraudzītās iestādes un nozīmīgas uzraudzītās grupas: 476 526 421 EUR;
                        
                     
                           b)
                        
                        
                           mazāk nozīmīgas uzraudzītās iestādes un mazāk nozīmīgas uzraudzītās grupas: 37 788 285 EUR.
                        
                     
         
         
            3. pants
            Stāšanās spēkā
            Šis lēmums stājas spēkā piektajā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2021. gada 12. martā
            
               
                  ECB prezidente
               
               Christine LAGARDE
            
         
         
            (1)  OV L 287, 29.10.2013., 63. lpp.
         
         
            (2)  Eiropas Centrālās bankas Regula (ES) 2019/2155 (2019. gada 5. decembris), ar ko groza Regulu (ES) Nr. 1163/2014 par uzraudzības maksām (ECB/2019/37) (OV L 327, 17.12.2019., 70. lpp.).
         
            (3)  Eiropas Centrālās bankas Regula (ES) Nr. 1163/2014 (2014. gada 22. oktobris) par uzraudzības maksām (ECB/2014/41) (OV L 311, 31.10.2014., 23. lpp.).
         
            (4)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).
      
      
         
            PIELIKUMS
            2020. gada uzraudzības maksu kopējās summas aprēķins
            
                        (EUR)
                     
                  
                         
                     
                     
                        Nozīmīgas uzraudzītās iestādes un nozīmīgas uzraudzītās grupas:
                     
                     
                        Mazāk nozīmīgas uzraudzītās iestādes un mazāk nozīmīgas uzraudzītās grupas:
                     
                     
                        Kopā
                     
                  
                        
                           Faktiskās 2020. gada izmaksas
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           2019. gada pārpalikums/deficīts
                        
                     
                     
                        
                           –23 076 537 
                        
                     
                     
                        
                           1 082 290 
                        
                     
                     
                        
                           –21 994 246 
                        
                     
                  
                        
                           Summas, ko ņem vērā saskaņā ar Regulas (ES) Nr. 1163/2014 (ECB/2014/41) 5. panta 3. punktu
                        
                     
                     
                         
                     
                     
                         
                     
                     
                         
                     
                  
                        
                           Iepriekšējo uzraudzības maksas periodu uzraudzības maksu summas, kas nebija iekasējamas
                        
                     
                     
                         
                     
                     
                         
                     
                     
                         
                     
                  
                        
                           Saskaņā ar minētās regulas 14. pantu saņemtie procentu maksājumi
                        
                     
                     
                        –42 819 
                     
                     
                        –22 829 
                     
                     
                        –65 648 
                     
                  
                        
                           Saskaņā ar minētās regulas 7. panta 3. punktu saņemtās vai atlīdzinātās summas
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           KOPĀ
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (Skaitļu noapaļošanas rezultātā komponentu summa var atšķirties no kopsummas.)